ΓΡΑΠΤΗ ΕΡΩΤΗΣΗ E-1313/03

υποβολή: Torben Lund (PSE) προς την Επιτροπή

(7 Απριλίου 2003)

Θέμα: Ειδικός πολωνικός νόμος σχετικά με τα έργα οδοποιίας, παρακάμπτοντας τις απαιτήσεις αξιολόγησης των επιπτώσεων στο περιβάλλον (ΑΕΠ)

Γνωρίζω ότι σύντομα, στις 2 Απριλίου, θαιοθετηθεί μια ειδική Πράξη στην Πολωνία, με στόχο την απλοποίηση των διαδικασιών για τον προγραμματισμό και την έγκριση των σημαντικότερων οδικών σχεδίων στην Πολωνία. Η Πράξη αυτή προτείνει την εφαρμογή τέτοιου είδους διαδικασιών μέχρι τα τέλη του 2007.

Μεταξύ των επιπτώσεων της απλοποίησης των διαδικασιών είναι η μείωση των παροχών για εκτίμηση της περιβαλλοντικής επίδρασης και η ακύρωση ορισμένων άρθρων της πολωνικής νομοθεσίας σχετικά με την περιβαλλοντική προστασία. Αυτό σημαίνει, παραδείγματος χάριν, ότι οι συνηθισμένες εκθέσεις ΑΕΠ που πραγματοποιούνται σε δύο στάδια αντικαθίστανται από μια ενιαία έκθεση ΑΕΠ και ότι ορισμένοι βασικοί παράγοντες σχετικά με την εξέταση των βιώσιμων, περιβαλλοντικά-αειφόρων εναλλακτικών λύσεων για τους προτεινόμενους δρόμους θα αγνοηθούν. Επιπλέον, οι διαδικασίες λήψης αποφάσεων στο πλαίσιο της νέας αυτής Πράξης θα μειώσουν σημαντικά τις διαβουλεύσεις με την κοινωνία πολιτών και δενπάρχει καμίαποχρέωση να αποκαλυφθούν οι συντάκτες τηςπολειπόμενης έκθεσης ΑΕΠ.

Οι εξελίξεις αυτές αναμφισβήτητα αφορούν την Επιτροπή, δεδομένου ότι η Πολωνία έχει ήδη μεταφέρει τη νομοθεσία ΑΕΠ στην εθνική νομοθεσία, και τώρα φαίνεται ότι θα μπορούσε να οπισθοδρομήσει ως προς εκείνες τις νομικές διατάξεις. Λαμβάνονταςπόψη ότι μόλις ολοκληρωθεί η κατασκευή ενός σημαντικού δρόμου και έχουν ήδη επιφέρει ζημιές ή καταστρέψει βασικές περιβαλλοντικές θέσεις, η ζημία αυτή είναι συχνά μη αναστρέψιμη, η Επιτροπή θα καταθέσει την αξιολόγησή της όσον αφορά την κατάσταση, και έπειτα μπορεί να διαβεβαιώσει το Κοινοβούλιο ότι η Πολωνία θα εξακολουθήσει να εφαρμόζει το σύνολο των περιβαλλοντικών απαιτήσεων της ΕΕ στις αποφάσεις σχετικά με τα έργα οδοποιίας, τόσο κατά την παραμονή της ένταξής της, όσο και από την ημερομηνία ένταξής της και έπειτα·

Θα σας παρακαλούσα να σημειώσετε ότι είναι απαραίτητο να ενεργήσουμε σύντομα, δεδομένου ότι η ψηφοφορία στην Πολωνική Γερουσία θα πραγματοποιηθεί στις 2 Απριλίου!

Απάντηση της κ. Wallstrm εξ ονόματος της Επιτροπής

(16 Μαΐου 2003)

Με την προσχώρηση στην Ένωση η Πολωνία θα δεσμεύεται από την κοινοτική νομοθεσία, συμπεριλαμβανομένης της νομοθεσίας σχετικά με τις περιβαλλοντικές επιπτώσεις των έργων και ιδιαιτέρως τις επιπτώσεις τους σε φυσικούς οικότοπους ιδιάζουσας σημασίας. Επιπλέον, η Επιτροπή ενθαρρύνει ταπό προσχώρηση κράτη να εφαρμόζουν τις διατάξεις του κοινοτικού κεκτημένου για τον τομέα του περιβάλλοντος ήδη πριν την προσχώρησή τους, συγκεκριμένα σε ότι αφορά όλες τις νέες επενδύσεις, όπως είναι οι αυτοκινητόδρομοι. Οι σχετικές οδηγίες είναι αυτές για τα ενδιαιτήματα (92/43/ΕΟΚ(1)), τα άγρια πτηνά (79/409/ΕΟΚ(2)) και την αξιολόγηση των περιβαλλοντικών επιπτώσεων (EIA) (97/11/ΕΚ(3)), καθώς και η οδηγία σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (2001/42/ΕΚ(4)), η οποία θα πρέπει να εφαρμοστεί από τον Ιούλιο του 2004. H Kοινότητα θα συνεισφέρει χρηματοδοτικά σε κάθε τέτοια επένδυση, εφόσον πληρούνται οι προϋποθέσεις που ορίζονται από την κοινοτική νομοθεσία για το περιβάλλον και τη διαλειτουργικότητα.

Όσον αφορά την ειδική πράξη που αναφέρθηκε, η Επιτροπή έθεσε το ζήτημα στη διάσκεψη της 6ης Υπο- επιτροπής Ευρωπαϊκής Ένωσης- Πολωνίας για τις Μεταφορές, το Περιβάλλον, την Ενέργεια, και τα Διευρωπαϊκά δίκτυα (ΔΕΔ) που πραγματοποιήθηκε στις 27 Μαρτίου 2003 στην Βαρσοβία. Οι πολωνικές αρχές διαβεβαίωσαν την Επιτροπή ότι οι ανησυχίες σχετικά με την ειδική πράξη δεν ήταν ακριβείς. Η Πολωνία ισχυρίζεται ότι η μόνη σχετική νομοθεσία που έχει καταρτιστεί είναι δύο κανονισμοί που θα ολοκληρώσουν την ενσωμάτωση της οδηγίας ΕΙΑ στην πολωνική νομοθεσία. Πρόκειται συγκεκριμένα για κανονισμό του Υπουργού Γεωργίας σχετικά με τις προϋποθέσεις που πρέπει να πληρούν οι αξιολογήσεις επιπτώσεων όσον αφορά τις επιπτώσεις των αυτοκινητοδρόμων στις γεωργικές εκτάσεις, και για κανονισμό του Υπουργού Περιβάλλοντος σχετικά με τις προϋποθέσεις που πρέπει να πληρούν οι αξιολογήσεις επιπτώσεων όσον αφορά το περιβάλλον και την πολιτιστική κληρονομιά.

(1) Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων (ενδιαιτήματα) καθώς και της άγριας πανίδας και χλωρίδας, ΕΕ L 206 της 22.7.1992.

(2) Οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών, ΕΕ L 103 της 25.4.1979.

(3) Οδηγία 97/11/ΕΚ του Συμβουλίου, της 3ης Μαρτίου 1997, περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ΕΕ L 73 της 14.3.1997.

(4) Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων, ΕΕ L 197 της 21.7.2001.